बलिदान दिवस की तैयारियों को लेकर बैठक
गंजबासौदा| लोधेश्वर मंदिर में लोधी समाज की बैठक आयोजित की गई। बैठक में 20 मार्च को वीरांगना रानी अवंतीबाई लोधी का बलिदान दिवस मनाने की रूपरेखा तैयार की गई। बैठक में मौजूद समाज के जिला अध्यक्ष ठाकुरसिंह लोधी ने बताया कि बलिदान दिवस पर समाज द्वारा कार्यक्रम आयोजित किया जाएगा। इसमें अधिक से अधिक समाज सदस्यों को जोड़े जाने का कार्य किया जाएगा। बैठक आयोजित कर समाज पदाधिकारियों को जिम्मेदारी सौंपी गई। बैठक के दौरान सर्वसम्मति से दीपा लोधी को जिला महिला मोर्चा उपाध्यक्ष नियुक्त किया गया। इस मौके पर कुंजीलाल लोधी, सुनील लोधी, वीरू सिंह, चरण सिंह, कैलाश सिंह, राजेन्द्रसिंह, विजय सिंह, सुरेन्द्र, प्रेमसिंह, पूरन सिंह सहित काफी संख्या में समाज सदस्य मौजूद थे।
hin_Deva hin_Deva